Document ID: 31991R2265

REGOLAMENT TAL-KUMMISSJONI (KEE) Nru 2265/91
tas-26 ta' Lulju 1991
li jemenda Regolament (KEE) Nru 890/78 li jistabbilixxi regoli dettaljati għaċ-ċertifikazzjoni tal-hops
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropeja,
Wara li kkunsidrat ir-Regolament tal-Kunsill (KEE) Nru 1696/71 tas-26 ta' Lulju 1971 dwar l-organizzazzjoni komuni tas-suq fil-hops ([1]), kif emendat l-aħħar mir-Regolament (KEE) Nru 3577/90 ([2]), u b'mod partikolari Artikoli 2(5) u 18 tiegħu,
Billi r-Regolament tal-Kunsill (KEE) Nru 1784/77 ([3]), kif l-aħħar emendat bir-Regolament (KEE) Nru 1605/91 ([4]), stabbilixxa regoli ġenerali għaċ-ċertifikazzjoni ta' hops;
Billi l-ipproċessar ta' hops u prodotti ta' hops kiber b'mod sinifikanti minn żmien ir-Regolament tal-Kummissjoni (KEE) Nru 890/78 ([5]), kif l-aħħar emendat bir-Regolament (KEE) Nru 921/89([6]), daħal fis-seħħ;
Billi l-prattika wriet illi jkun hemm xi diffikultajiet biex jiġi assigurat it-twettiq xieraq ta' ċertifikazzjoni ta' prodotti ta' hops;
Billi minħabba żvilupp tekniku kontinwu huwa xieraq li jiġu definiti iktar bi preċiżjoni t-termini u l-karattru taċ-cirku ta'operazzjoni sabiex jiġu evitati nterpretazzjonijiet li jvarjaw;
Billi, barra minn hekk, jidher xieraq li jiġu definiti b'aktar preċiżjoni l-ispezzjonijiet uffiċjali li ser japplikaw għall-ipproċessar ta' hops u prodotti ta' hops, sabiex tiġi żgurata proċedura aktar effiċjenti u uniformi ta' ċertifikazzjoni u sorveljanza tar-Regolamenti rispettivi mill-Istati Membri tal-Komunità;
Billi jidher xieraq li jkunu provduti sanzjonijiet fil-każijiet serji ta' ksur tal-provedimenti dwar iċ-ċertifikazzjoni;
Billi l-miżuri msemmijin f'dan ir-Regolament huma skond l-opinjoni tal-Kumitat ta' Ġestjoni tal-Hops,
ADOTTAT DAN IR-REGOLAMENT:
Artikolu 1
Regolament (KEE) Nru. 890/78 qed jiġi emendat kif ġej:
1. Artikolu 1(g) hu mibdul b'dan li ġej:
(g) "ċirkwit magħluq ta' ġestjoni" ifisser proċess għall-preparazzjoni jew ipproċessar ta' hops li ssir b'sorveljanza uffiċjali u b'tali mod illi l-ebda hops jew prodotti pproċessati jistgħu jiżdiedu jew jitneħħew matul l-operazzjoni. Iċ-ċrieki magħluqa ta' operazzjoni jibdew bil-ftuħ ta' pakketti siġillati li hemm ġo fihom il-hops jew prodott ta' hops li ser ikunu preparati jew proċessati u tintemm bl-issiġillar ta' pakketti li jkollhom fihom il-hops jew prodotti ta' hops.'
2. Il-paragrafi li ġejjin 5 u 6 ser jiżdiedu mal-Artikolu 8:
5. Barra s-sustanzi kif imniżżlin f'Anness V ta' dan ir-Regolament, hops ċertifikati biss u prodotti ta' hops jistgħu jidħlu fiċ-ċirku magħluq ta' operazzjoni. Dawn jistgħu jidħlu biss fl-istat li fihom ġew iċċertifikati.
6. Jekk, f'każ tal-produzzjoni ta' estratti manifatturati bl-użu ta' ipproċessar ta' diossidu karboniku fiċ-ċirku magħluq ta' operazzjoni għandu jkun interrot minħabba rekwiżiti tekniċi, ir-rappreżentanti tal-għaqdiet uffiċjali jew dipartimenti awtorizzati li jagħmlu ċertifikazzjoni skond id-definizzjoni ta' Artikolu 1(6) tar-Regolament (KEE) Nru 1784/77 għandhom jissiġilaw il-pakkett li fih il-prodott intermedjarju meta jiġi interrot. Is-siġġill jista' jitneħħa biss taħt sorveljanza tal-uffiċjali hawn fuq imsemmija fil-ħin meta reġa beda l-ipproċessar.'
3. Artikolu 8a li ġej qed ikun miżjud:
Artikolu 8a
1. Fil-każ ta' produzzjoni ta' prodotti ta' hops, uffiċjali kif imsemmijin f'Artikolu 8(6) għandhom ikunu preżenti l-ħin kollu meta l-ipproċessar ikun qed isir. Dawn ser jissorveljaw l-ipproċessar f'kull stadju, i.e. mill-ftuħ tal-pakketti siġillati li jkollhom fihom il-hops jew prodotti hops li ser ikunu proċessati sat-tlestija tal-ippakkjar, siġillar u tikkettjar tal-prodott tal-hops. Assenza temporanja hija permissibli, sakemm jġi assigurat b'mezzi tekniċi illi d-dispożizzjonijiet ta' dan ir-Regolament huma rispettati.
2. Qabel isir bdil għall-qabda differenti f'sistema ta' proċessar ir-rappreżentanti msemmija f'Artikolu 8(6) għandhom jiżguraw b'ispezzjoni illi s-sistema ta' proċessar hija vojta, tal-inqas sal-punt meħtieġ sabiex jiġi żgurat l-elementi taż-żewġ qabdiet differenti ma' jistgħux jitħalltu. Jekk hops, prodotti ta' hops, hops ġa wzati jew kwalunke prodott ieħor li jitnissel minn hops jibqqgħu f'partijiet tas-sistema ta' ipproċessar bħal kontenituri ta' taħlit jew tpoġġija f'laned sakemm hops ta' qabda oħra qed ikun proċessat, dawn il-partijiet għandhom jinqalgħu mis-sistema ta' ipproċessar b'mezzi tekniċi adatti u taħt sorveljanza uffiċjali. Dawn jistgħu jerġgħu jiġu kkonnettjati mas-sistema ta' ipproċessar taħt sorveljanza uffiċjali, biss. Rabta fiżika bejn il-linja ta' proċessar għal trab ta' hops kkonċentrat u dik għal trab ta' hops mhux konċentrat mhux ser jitħallew sakemm waħda minnhom qed topera.
3. L-operaturi ta' impjanti ta' proċessar ta' hops għandhom jipprovdu r-rappreżentanti tal-għaqdiet nazzjonali uffiċjali responsabbli sabiex jiżguraw konformità mas-sistema ta' ċertifikazzjoni skond id-definizzjoni ta' Artikolu 8(6) kif ukoll ir-rappreżentanti tal-għaqdiet nazzjonali uffiċjali responsabbli sabiex jisguraw konformità mas-sistema ta' ċertifikazzjoni skond id-definizzjoni ta' Artikolu 1(6) tar-Regolament (KEE) Nru 1784/77 b'informazzjoni relatata mal-pjan tekniku tal-impjant ta' proċessar.
4. L-operaturi ta' impjanti ta' proċessar ta' pjanti li jintużaw biex tingħata togħma lill-birra ser iżommu reġistri li jikkonċernaw il-massa minn pjanti li jintużaw biex tingħata togħma lill-birra ipproċessat. Għall-kull qabda ta' hops li ser tkun ipproċessat għandhom isiru reġistri li jitniżżlu fihom dettalji tal-piż tal-prodott imdaħħal u l-prodott proċessat kif ukoll dak tal-fdal, jinkludi hops ġa wżati, materjal mhux tal-hops mwarrba u t-telf preżunt tal-umdità Għal dak li jirrigwarda il-prodott li jiddaħħal ir-reġistri ser ikollhom ukoll in-numru kif imsemmi f'Artikolu 5(1)(b) tar-Regolament (KEE) Nru 1784/77 għall-konsenji kollha nvoluti ta' hops u l-varjeta ta' hops. Jekk aktar minn varjetà waħda hija wżata fl-istess qabda iridu jidhru fir-reġistri s-sehem rispettiv tal-użin tagħhom. Fir-rigward ta' prodotti pproċessati il-varjetà trid tidher ukoll fir-reġistri, jew, jekk il-prodott proċessat huwa taħlita, il-kompożizzjoni skond varjetajiet. Il-piżijiet kollha jridu jkunu jingħataw sal-eqreb kilogramma.
5. li jitniżżel dwar tal-massa ser isir taħt sorveljanza tar-rappreżentanti msemmijin f'Artikolu 8(6) u ffirmati minnhom hekk kif l-ipproċessar ta' qabda jitlesta. Dawn għandhom jinżammu mill-operatur ta' impjant ta' ipproċessar għall-inqas għal tliet snin.
6. Rappreżentanti ta' għaqdiet uffiċjali responsabbli biex jiżguraw konformità mas-sistema ta' ċertifikazzjoni għandhom jagħmlu spezzjonijiet kampjuni fil-post ta' impjant ta' ipproċessar tal-hops, regolarment u mingħajr notifika minn qabel. Dawn l-ispezzjonijiet ser jikkonsistu f'eżami tax-xogħol ta' rappreżentanti msemmija f'Artikolu 8(6); l-inkontestabbilità tal-prodotti ċertifikati, iċ-ċertifikati li jakkumpanjaw il-hops, kif ukoll il-massa reġistrata kif imsemmija fil-paragrafu 4 hawn fuq. In-numru ta' spezzjonijiet li ser isiru matul is-sena mhux ser ikunu anqas minn ħamsa għal kull impjant ta' proċessar ta' hops.
7. L-Istati Membri għandhom jirraportaw lill-Kummissjoni, kull sena qabel it-30 ta' Ġunju, il-frekwenza, it-tip u r-riżultat tal-miżuri ta' sorveljanza fir-rigward taċ-ċertifikazzjoni li saret matul is-sena qabel l-imsemmija data.
8. Jekk jinstab illi fil-preparazzjoni ta' hops ntuża materjal li mhux permess, jew illi komponenti wżati ma humiex konformi mal-informazzjoni fiċ-ċertifikat kif imsemmi f'Artikolu 5 tar-Regolament (KEE) Nru 1784/77, u jekk dan huwa minħabba azzjoni deliberata jew nuqqas serju da parti ta' operatur tal-impjant jew l-impjegati tiegħu, l-Istat Membru in kwistjoni għandu jirtira l-approvazzjoni bħala ċentru ta' ċertifikazzjoni minn dan tal-impjant ta' ipproċessar. Approvazzjoni ma tistax tiġi mogħtija lura mill-ġdid għall-perjodu ta' l-inqas 12 il-xahar wara d-data tat-tneħħija. Fuq talba tal-operatur, approvazzjoni għandha tingħata lura wara sentejn jew, f'każijiet gravi, wara tliet snin mid-data tat-tneħħija, l-aktar tard.'
4. L-Anness ma' dan ir-Regolament qed jiżdied wara Anness IV.
Artikolu 2
Dan ir-Regolament ser jidħol fis-seħħ fl-1 ta' Settembru 1991. Dan ir-Regolament ser ikun jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fis-26 ta' Lulju 1991.

Labels: 3
17